**Кыргыз Республикасынын Министрлер Кабинетинин «Кыргыз Республикасынан минералдык жер семирткичтерди Евразия экономикалык бирдигинин бажы аймагынын чегинен тышкары ташып чыгууга (экспорттоого) убактылуу тыюу салууну киргизүү жөнүндө» токтом долбооруна**

**МААЛЫМКАТ-НЕГИЗДЕМЕ**

**1-вариант**. Ошол бойдон калтыруу.

Айыл чарба өсүмдүктөрүнүн түшүмдүүлүгүнө таасир этүүчү негизги факторлордун бири топурактын асылдуулугу, ал эми анын асылдуулугун жогорулатуунун эффективдүү ыкмасы минералдык жер семирткичтерди оптималдуу ченемде чачуу болуп саналат.

 Кыргыз Республикасына жыл сайын дыйкандардын керектөөсүнө жана сатып алуу жөндөмдүүлүгүнө жараша минералдык жер семирткичтердин төмөнкү түрлөрү импорттолот: азот, фосфор жана калий.

2022-жылы жалпы айдоо аянт 1232,0 миң гектарды түзөт, бул 2021-жылга салыштырмалуу 5,8 миң гектарга көп. Ошол эле учурда республиканын минералдык жер семирткичтерге болгон жылдык муктаждыгы 2022-жылы 268,0 миң тоннаны түзөт., бул 2021-жылга салыштырмалуу 1,9 миң тоннага көп.

Жыл сайын жазгы талаа жумуштарына республикага 40,0-50,0 миң тонна минералдык жер семирткичтер алынып келинет, бул жалпы керектөөнүн 60 %ге жакынын (140,0-145,0 миң тонна) түзөт.

КР Айыл чарба министрлигинин аймактык түзүмдөрүнүн жана жергиликтүү фермерлердин маалыматына ылайык, акыркы жылдары минералдык жер семирткичтерди керектөө мезгилинде уюшулган топтор пайда болуп минералдык жер семирткичтерди алып сатуу менен алектенишип, ташып келүүдө айыл чарбасына реалдуу коркунуч туудурат.

Жер семирткичтер менен камсыз кылуу боюнча өзгөчө оор кырдаал жазгы талаа жумуштары башталганга чейин, күз-кыш мезгилдеринде жыйналган стратегиялык жер семирткичтердин чоң көлөмү Тажикстан Республикасына реэкспорттолгондо түзүлөт.

Жогоруда айтылгандардын негизинде жана жазгы талаа жумуштарын өз убагында жүргүзүү, айыл чарба өсүмдүктөрүн сапаттуу жана пландуу түшүм алуу үчүн Кыргыз Республикасынын Айыл чарба министрлиги минералдык жер семирткичтер менен камсыз кылууну, мамлекеттин кийлигишүүсүз республиканын айыл чарбасын минералдык жер семирткичтер менен камсыз кылуудагы оор абалды дагы күчөтөт.

**2-вариант.** Кыргыз Республикасынын Министрлер Кабинетинин токтомунун долбоору кабыл алынсын.

**1. Максаты жана милдеттери.**

Кыргыз Республикасынын Министрлер Кабинетинин ушул токтом долбоорунун максаты болуп, Кыргыз Республикасынын аймагынан Евразия Экономикалык Бирдигинин бажы аймагынын чегинен тышкары экспорттоого мезгилдүү тыюу салуу менен, жазгы талаа жумуштары мезгилинде республиканын айыл чарбасын минералдык жер семирткичтер менен өз убагында жана толук камсыз кылуу.

**2. Негизги бөлүгү.**

Кыргызстанга минералдык жер семирткичтерди Өзбекстан Республикасынан ташып келүү Кыргыз Республикасынын жана Өзбекстан Республикасынын Өкмөттөрүнүн ортосундагы 2017-жылдын 5-октябрындагы түзүлгөн минералдык жер семирткичтерди ташып келүү жаатында кызматташуу жөнүндө Макулдашуунун негизинде жүргүзүлөт. Жылдык квота боюнча ташып келүү көлөмү 100,0 миң тоннаны түзөт, анын ичинен 60,0 миң тоннасы жаз-жай мезгилинде, калган 40,0 миң тоннасы күз-кыш мезгилинде ишке ашырылат.

Мындан тышкары, жалпы камсыздоонун 30-35 %ы Россия Федерациясынан жана Казакстан Республикасынан жүргүзүлөт.

 Жыл сайын жазгы талаа иштерин жүргүзүү жана республиканын айыл чарбасын өз убагында камсыз кылуу үчүн күз-кыш мезгилинде республикага ташып келүүчүлөр тарабынан 30,0-40,0 миң тоннага чейин минералдык жер семирткичтер ташылып келинет. Себүү иштери башталганга, же 1-мартка чейин стратегиялык запасы кеминде 45,0-50,0 миң тонна минералдык жер семирткич болушу керек.

Жер семирткичтерди ташып келүүнүн мындай графиги дыйкандарды жер семирткичтер менен толук камсыз кылышы керек, бирок иш жүзүндө түштүк аймактарда талаа иштери башталганга чейин эле алар Тажикстан Республикасына экспорттолуп, минералдык жер семирткичтер өзүбүзгө жетишпей калат. Мындай кырдаал товарларды коңшу өлкөгө эркин ташуунун аркасында болушу мүмкүн. Тажикстан Республикасында жазгы талаа жумуштарынын башталышы Кыргызстанга караганда эрте башталгандыктан жана коңшу республикада минералдык жер семирткичтерге суроо-талап жогору жана кымбат болгондуктан, сатуучулар жер-жерлерден жер семирткичтерди сатып алып, кайра республикадан сыртка сатышат.

Айыл чарба министрлигинин аймактык түзүмдөрүнүн жана жергиликтүү дыйкандардын маалыматы боюнча, акыркы жылдары республиканын түштүк аймагында жер семирткичтер, күйүүчү-майлоочу материалдар жана запастык бөлүктөр менен камсыз кылуу боюнча коркунуч жаратуучу, жер семирткичтерди, мунай заттарын жана башка айыл чарба товарларын сатуучулардын тобу түзүлүп, алардын ишмердүүлүгү айыл чарбасына реалдуу коркунуч туудуруп жатат.

Жер семирткичтер менен камсыздоодо өзгөчө оор кырдаал жазгы талаа жумуштары башталганда келип чыгат, анда күзгү-кышкы мезгилде жыйналган минералдык жер семирткичтердин стратегиялык запасы ири көлөмдө Тажикстанга түштүк, ошондой эле түндүк аймактардан реэкспорттолуп турат.

Газ жана мунай заттарынын баалары жогорулагандыгына байланыштуу 2022-жылы Россия Федерациясынын, Өзбекстандын, Казакстандын жана Түркмөнстандын заводдорунда минералдык жер семирткичтерди өндүрүүнүн өздүк наркынын жогорулашы күтүлүүдө, бул болсо өндүрүлгөн минералдык жер семирткичге болгон баасы жана камсыз кылуу абалы курч болору күтүлүүдө.

Кыргыз Республикасында минералдык жер семирткичтерди өндүрүүчү заводдор жок экендигин жана кыш-жаз мезгилинде ташылып келинген көлөмдүн бардыгы жазгы - талаа иштерин ийгиликтүү өткөрүү үчүн зарыл болгон жер семирткичтердин стратегиялык запасын түзүүгө жана сактоого багытталгандыгын эске алуу менен, минералдык эмес жер семирткичтердин башка түрлөрүн кошпогондо, ошондой эле Кыргыз Республикасынын аймагы аркылуу транзит менен өтүүчү минералдык жер семирткичтерди коңшу республикаларга экспорттоого убактылуу сезондук чектөөлөрдү киргизүү талап кылынат.

ЕАЭБ жөнүндө келишимдин 29-беренесине ылайык, товарлардын өз ара соодасында ЕАЭБдин мүчөлөрү чектөөлөрдү колдонууга укуктуу (эгер мындай чаралар негизсиз басмырлоонун же сооданы жашыруун чектөөнүн каражаты болбосо), эгерде мындай чектөөлөр зарыл болгон төмөнкү учурларда:

- адамдын өмүрүн жана саламаттыгын сактоо;

- коомдук моралды жана укуктук тартипти коргоо;

- айлана чөйрөнү коргоо;

- жаныбарларды жана өсүмдүктөрдү, маданий баалуулуктарды коргоо;

- эл аралык милдеттенмелерди аткаруу;

- мүчө мамлекеттин коопсуздугун жана азык-түлүк коопсуздугун коргоону камсыз кылуу.

Жыл сайын жазгы-талаа жумуштары жүрүп жаткан мезгилде, терс кырдаалды жана минералдык жер семирткичтердин стратегиялык резервин түзүү, өлкөнүн азык-түлүк коопсуздугун жогорку деңгээлде камсыздоо зарылдыгын эске алуу менен, Кыргыз Республикасынын Айыл чарба министрлиги Кыргыз Республикасынын Министрлер Кабинетинин **«**Евразия экономикалык бирдигинин бажы аймагынан тышкары Кыргыз Республикасынан минералдык жер семирткичтерди ташып чыгууга (экспорттоого) убактылуу тыюу салууну киргизүү жөнүндө**»** токтом долбоорун кароого киргизет.

**3-вариант.** Кыргыз Республикасынын айыл чарбасын өнүктүрүү жөнүндө Кыргыз Республикасынын 2009-жылдын 26-майындагы № 166 Мыйзамына өзгөртүүлөрдү жана толуктоолорду киргизүү үчүн белгилүү бир убакыт талап кылынат, андан кийин демилгеленген токтом долбоору күчүн жоготот. жазгы талаа жумуштарынын мөөнөтүнүн мезгилдүүлүгүнө жана кыскалыгына байланыштуу актуалдуу.

**1. Мүмкүн болгон социалдык, экономикалык, укуктук, укук коргоо, гендердик, экологиялык, жемкорлук кесепеттерди божомолдоо.**

Белгиленген долбоорду кабыл алуу социалдык, гендердик, укуктук, экономикалык, экологиялык, укук коргоо жана жемкорлук кесепеттерди алып келбейт.

**2. Коомдук талкуулоо жыйынтыктары жөнүндө маалымат.**

Сунушталган токтом долбоору Кыргыз Республикасы мүчө болуп эсептелген эл аралык келишимдерге ылайык иштелип чыккан, ошондуктан бул долбоорду коомдук талкуулоо талап кылынбайт.

**3. Долбоордун мыйзамдарга шайкеш келүүсүн талдоо.**

Сунушталган долбоор колдонуудагы мыйзамдардын ченемдерине, ошондой эле белгиленген тартипте күчүнө кирген, Кыргыз Республикасы мүчө болуп эсептелген эл аралык келишимдерге каршы келбейт.

**4. Каржылоонун зарылдыгы жөнүндө маалымат.**

Кыргыз Республикасынын Министрлер Кабинетинин ушул токтом долбоорун кабыл алуу, республикалык бюджеттен кошумча финансылык чыгымдарды алып келбейт.

**5. Жөнгө салуучу таасирди талдоо маалыматы.**

 Сунушталган долбоор жөнгө салуучу таасирди талдоону талап кылбайт, анткени ал ишкердикти жөнгө салууга багытталган эмес.

**Министр А. Джаныбеков**